CELEX: 62008CO0104
Language: lt
Date: 2008-06-19 00:00:00
Title: 2008 m. birželio 19 d. Teisingumo Teismo (septintoji kolegija) nutartis.#Marc André Kurt prieš Bürgermeister der Stadt Wels.#Prašymas priimti prejudicinį sprendimą: Unabhängiger Verwaltungssenat des Landes Oberösterreich - Austrija.#Procedūros reglamento 92 straipsnio 1 dalis ir 104 straipsnio 3 dalis - Pagrindinės laisvės - Europos Sąjungos pagrindinių teisių chartija - Nacionalinės teisės aktuose numatyta diplomo sąlyga gauti vairavimo mokyklos licenciją - Savo piliečių diskriminavimas kitų valstybių narių piliečių atžvilgiu.#Byla C-104/08.

2008 m. birželio 19 d. Teisingumo Teismo (septintoji kolegija) nutartis Kurt prieš Bürgermeister der Stadt Wels
      (Byla C‑104/08)
      „Procedūros reglamento 92 straipsnio 1 dalis ir 104 straipsnio 3 dalis – Pagrindinės laisvės – Europos Sąjungos pagrindinių teisių chartija – Nacionalinės teisės aktuose numatyta diplomo sąlyga gauti vairavimo mokyklos licenciją – Savo piliečių diskriminavimas kitų valstybių narių piliečių atžvilgiu“
      1.                     Laisvas asmenų judėjimas – Įsisteigimo laisvė – Laisvas paslaugų teikimas – Sutarties nuostatos – Netaikymas visiškai vidinei
            valstybės narės situacijai (EB 12, 43 ir 49 straipsniai) (žr. 19–24 punktus, rezoliucinės dalies 1 punktą)
      2.                     Prejudiciniai klausimai – Teisingumo Teismo jurisdikcija – Ribos (EB 234 straipsnis) (žr. 27–28 punktus)
      Dalykas
      
         Prašymas priimti prejudicinį sprendimą – 
               Unabhängiger Verwaltungssenat des Landes Oberösterreich 
               – EB ir ES sutartyse įtvirtintų pagrindinių principų ir iš jų kylančių pagrindinių laisvių bei Europos Sąjungos pagrindinių
                  teisių chartijos 16 ir 20 straipsnių išaiškinimas – Nacionalinės teisės aktai, kuriais nustatyta vairavimo mokyklai steigti,
                  eksploatuoti ir valdyti skirta leidimų sistema bei diplomo sąlyga – Savo piliečių diskriminavimas, palyginti su kitų valstybių
                  narių piliečiais, kurie naudojasi iš Bendrijos teisės kylančiomis teisėmis ir kuriems nebūtinai taikoma diplomo sąlyga.
               
            Rezoliucinė dalis
      
         
                  1.
               
               
                  
               
               
                  	EB 12, 43 ir 49 straipsniai nedraudžia tokių valstybės narės teisės aktų, pagal kuriuos tokioje situacijoje, kokia susiklostė
                     pagrindinėje byloje, atsisakoma pripažinti šios valstybės narės piliečio įgytą profesinę kvalifikaciją lygiaverte diplomui,
                     kurio pagal šiuos teisės aktus reikalaujama savarankiškai vairavimo mokyklos veiklai šioje valstybėje narėje.
                  
               
            
         
                  2.
               
               
                  
               
               
                  	Europos Bendrijų Teisingumo Teismas akivaizdžiai neturi jurisdikcijos atsakyti į pateiktus antrąjį ir trečiąjį Unabhängiger
                     Verwaltungssenat des Landes Oberösterreich prejudicinius klausimus.